Innhold DNB Eiendom avdeling Hellerud ved Herman Langtind, har gleden av å ta deg med på en reise tilbake i tid. Ønsker du deg en leilighet i retro stil, eller du vil skape ditt nye hjem? Da bør du ta en titt på Stjernemyrveien 40. En sjarmerende 4-roms andelsleilighet med moderniseringsbehov sentralt beliggende på Haugerud. Velkommen til hyggelig visning.



Leiligheten ligger meget fint til i høy 1. etasje hvilket skaper en luftig og privat atmosfære med hyggelig utsyn. God intern beliggenhet i en av de innerste rekkene, med kort vei til alt du måtte ønske samt T-bane (Tveita og Haugerud). Inneholder: Entré/gang, 3 soverom, bad, stue, spisestue, kjøkken, wc og innglasset balkong på ca. 10 kvm.



Leiligheten disponerer også 1. bod (ca 2 m2) i kjelleren og 1 biloppstillingsplass på utendørs parkeringsplass.

Standard Leiligheten har en praktisk planløsning som fordeler seg på følgende måte:



Du er nå i en høy 1 etasje, velkommen inn. Entréen i boligen oppleves som romslig med god plass til oppbevaring av sko og yttertøy.



Til høyre for deg har du nå 3 soverom i rekke. Alle soverommene har innebygde skap, og god plass til seng. De store vinduene på rommene slipper inn godt med dagslys og vender mot rolige fellesarealer. To av rommene passer perfekt som barnerom eller kontor. Rommet med inngang fra stuen er størst, kanskje dette blir hovedsoverommet?



I entrèen er det også adkomst til separat WC og bad. På badet er det i dag vinylbelegg, dusjkabinett, servant, speilskap montert på vegg og reflektorovn. Separat WC med himling med tapet, gulv med mosaikkfliser. Innredet med klosett, servant og vegghengt skap med speil.



Stuen i leiligheten er et stort sosialt samlingsrom, inviter venner og familie til hyggelige stunder. Det er plass til salong og hvor rolige kvelder kan nytes. De vindusflatene i stuen er vestvendte som gir godt med lys innslipp.



Foretrekker du å nyte måltider utendørs? Da er den innglassede balkongen på ca. 10 kvadratmeter med elektrisk solskjerming foran stuen et utmerket sted. Med god plass, er det lett å møblere med både et bord og stoler. Fra balkongen har du utsyn mot de hyggelige fellesarealene. Nå kan sommeren komme!



På vei inn mot kjøkkenet finner du et adskilt spiseområde, med plass til stor spisegruppe.



Kjøkkeninnredningen byr på gode oppbevaringsmuligheter og store arbeidsflater. I dag har kjøkkenet en retro fremtoning, det er fliser mellom benk og overskap. I enden av kjøkkenet er det plass til spisegruppe. Her har noen av de andre andelseiere i borettslaget etablert enda et soverom, så mulighetene i denne leiligheten er mange. Leiligheten har også en stor innvendig bod.



Her kan du kjøpe en leilighet med mange muligheter, det er bare fantasien som setter grenser.



VERDT Å MERKE SEG:

- Egen biloppstillingsplass

- Automatsikringer 2016

- Ladestasjoner for EL-bil

- Varmtvann og fyring inkludert i felleskostnadene

- Innglasset balkong på ca. 10 kvm

- Elektrisk solskjerming

- Innenfor bomringen

- Kort vei til T-bane og gode bussforbindelser

- Umiddelbar nærhet til Østmarka

- Kort vei til gode servicetilbud

- Innvendig bod

- Lave kjøpsomkostninger

- Sikringsordning

- Dørcalling

- Kabel-TV og bredbånd inkl. i felleskostnadene



Litt historie:

"Leilighetene i Haugerud Borettslag ble først annonsert i juni 1965. Standarden ble betraktet som høy med parkett på gulv i stue, sentralfyring, vaskemaskin og elektrisk bordrulle som fulgte med hver leilighet. Det var anledning til å velge tapet i stue og soverommene. Det var også anledning til å bestille tilleggsutstyr som persienner, gardinbrett, ekstra servant på toalett, farget sanitærutstyr".

Oppvarming Sentralfyr: Varme og varmtvann fra ekstern kilde. Varmen fordeles ut via radiatorer og er inkludert i felleskostnadene. Reflektorovn på bad.

Beliggenhet Stjernemyrveien 40 er beliggende i et attraktivt og veletablert boligområde sentralt på Haugerud. Området betraktes som barnevennlig, med store fri- og lekearealer skjermet for biltrafikk. Det er kort avstand til barnehager og skoler i alle trinn og flere kjøpesentere i nærheten. Haugerud senter er innen gangavstand med blant annet dagligvareforhandleren Coop Extra med post i butikk, treningssenteret "Bare trening", frisør, massasjesenter, lege og apotek, samt drosjeholdeplass.



Haugerud er en del av Alna bydel og leiligheten ligger innenfor bomringen. Det er enkel adkomst til E6 og Ytre Ringvei med ca 10 minutter kjøretid til Oslo Sentrum. T-banens linje 1 (Ellingsrudåsen/Frognerseteren) og linje 2 (Ellingsrudåsen/Kolsås) har hele 8 avganger i timen og en reisetid på ca. 16 minutter til Jernbanetorget. Det er gode bussforbindelser. I Tvetenveien går buss nr. 69 Tveita-Lutvann, og nr. 79 mellom Grorud og Skullerud/Holmlia. Fra Haugerudhagan går buss nr. 58 til Nydalen via Bjerke. Flybussen stopper ved E6. I tillegg går det nattbuss i helgene til og fra Oslo sentrum ved stoppet Haugerud.

Adkomst Fra Tvetenveien: Ta av fra Tvetenveien til Haugerudveien og ta andre til venstre inn Stjernemyrveien. Stjernemyrveien 40 ligger på venstre side i enden av veien.



Offentlig transport fra sentrum: Ta T-banen til Haugerud T-bane stasjon. Boligen er innen kort gangavstand.



Se forøvrig vedlagt kartskisse på høyre side i Finn.no annonsen. Ved å trykke på kartet får du enkelt tilgang til en spesifisert reiserute fra ønsket startdestinasjon til Stjernemyrveien 40. Det vil bli skiltet med visningsskilt fra DNB Eiendom ved fellesvisninger.

Velkommen til en hyggelig visning!

Tomten Flat tomt med opparbeidet uteområde med plen, interne asfalterte veier, trær, blomsterbed, sykkelparkering, sittegrupper og lekeplass.



Bebyggelse:

Området består av hovedsakelig blokkbebyggelse i et veletablert og trivelig borettslagsområde.



Parkering Parkering på egen utvendig biloppstillingsplass. Det er gjesteparkering på området. For øvrig parkering i gate etter gjeldende bestemmelser.



Det er nylig oppført flere ladestasjoner for EL-bil rett utenfor boligens hovedinngang.